Hvorfor en Puch Maxi mælkekasse?
En mælkekasse på en Puch Maxi hører sammen som brun sovs og juleaften. Duoen har i årevis hørt sammen, og det tog for alvor fart i starten af 00’erne. Her kørte Polle fra Snave rundt på sin Puch Maxi med en mælkekasse bagpå, og solgte telefoner for det der dengang hed Sonofon.
Dog er der naturligvis også nogle praktiske fordele ved at montere en mælkekasse bagpå æ’ Puch. Se den som en slags taske eller et handskerum. Der kan lige være dét, man kunne få brug for – en dunk med benzin, noget værktøj hvis det skulle blive nødvendigt, en madpakke, eller måske handsker og solbriller.
Det er i dag så ikonisk, at de færreste tænker over hvorfor der skal en mælkekasse bagpå Puch’en – den bliver monteret uden at tænke mere over det.